Tilskudd til etablering av frivilligsentral i 2013

Prop. 1 S (2012-2013), kap 315, post 71.

Søknadsskjema med retningslinjer

Bokmål

Sendes:

**Kulturdepartementet**

**Pb 8030 Dep.**

**0030 Oslo**

**E-post: postmottak@kud.dep.no**

**GENERELLE OPPLYSNINGER**

Frivilligsentraler som mottar statstilskudd skal drives i tråd med bevilgningens formål, jf. Prop. 1 S (2012-2013), kap. 315, post 71 og ”Retningslinjer for frivilligsentraler/nærmiljøsentraler” vedtatt 23.sept. 2005 (revidert 28. januar 2010).

Frivilligsentralene skal være lokalt forankrede møteplasser som er åpne og inkluderende for alle som har lyst til å delta innen frivillig virksomhet. Sentralene skal initiere, mobilisere og samordne frivillig aktivitet på lokalt plan. Aktivitetene skal legges opp i tråd med lokale forutsetninger med vekt på samarbeid med frivillige, lag/foreninger og det offentlige. Frivilligsentralen skal være en støttespiller for å skape gode og levende lokalmiljø og koordinere lokalt engasjement, nærmiljøutvikling og kulturelt mangfold.

**Krav til søknaden:**

* Årets søknadsskjema skal benyttes.
* Lokal finansiering må være skaffet til veie på søknadstidspunktet. Dersom det foreligger administrativt vedtak i kommunen om lokale midler vedlegges dette. Endelig vedtak i kommunestyret kan ettersendes.
* Når andre enn kommunen søker, skal søknaden legges frem for kommunen til uttalelse. Uttalelsen legges ved søknaden.

**Finansiering:**

Statstilskuddet til etablering av en frivilligsentral i 2013 er kr 155 000. Det forutsettes at det er minimum

kr 103 000 i lokal finansiering.

For å kunne få maksimalt tilskudd til drift av frivilligsentralen i 2014 og 2015 er det en forutsetning at daglig leder er tilsatt i 100 pst. stilling og at det er minimum 40 pst. lokal finansiering ut over statstilskuddet, jf. bindende plan for finansiering.

**Ved tildeling legges det vekt på**

* at det har vært en lokal prosess med samarbeidspartnere om planlegging, finansiering, gjennomføring m.m.
* at sentralens funksjon er å initiere, mobilisere og samordne lokal frivillig innsats i samarbeid med frivillige, lag/foreninger og det offentlige
* at sentralen vil rekruttere og være bevisst grupper som i mindre grad deltar i frivillig virksomhet, nye grupper frivillige, og nye former for frivillig virksomhet
* at sentralen skal være en åpen og inkluderende møteplass for frivillig virksomhet i lokalmiljøet

**Søknadsfrist: 1.april 2013.**

**SØKNADSOPPLYSNINGER**

**Frivilligsentralens navn:**

**Ansvarlig for søknad:**

**Adresse:**

**Kontaktperson:**

**Telefon:**

**e-post:**

**Frivilligsentralens målgruppe:**

**Frivilligsentralens oppgave og funksjon:**

**Planleggingsprosess og samarbeidspartnere:**

**Frivilligsentralens styringsform og eierstruktur:**

**Daglig leders oppgave og funksjon:**

**Frivilligsentralens lokaler:**

**BINDENDE PLAN FOR LOKAL FINANSIERING:**

|  |  |  |  |
| --- | --- | --- | --- |
|  | Lokal(e) finansieringskilde(r) og beløp | Tilskudd fra Kulturdepartementet | Driftsbudsjett |
| 2013 |  |  |  |
| 2014 |  |  |  |
| 2015 |  |  |  |

1. Eventuell tildeling fra Kulturdepartementet blir det første året gitt i form av et etableringstilskudd. Etter oppstartsåret skal statstilskuddet brukes som tilskudd til daglig leders lønn. Når totalbudsjettet beregnes, må sosiale utgifter (arbeidsgiveravgift til folketrygden, pensjon, feriepenger m.m.) tas med.
2. Kulturdepartementet **har ikke arbeidsgiveransvar** for personer ansatt ved frivilligsentralene.
3. Tilskudd fra Kulturdepartementet forutsetter minimum 40 pst. lokal finansiering. Minimum lokal finansiering regnes ut på følgende måte: Statstilskudd/0,6 \* 0,4. Maksimalt tilskudd på kr 310 000 forutsetter altså et driftsbudsjett på minimum 516 000 kr med minimum 206 000 kr i lokal finansiering.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sted og dato Underskrift

Når en organisasjon, menighet, kommune m.m. søker, må ansvarlig ledelse for organisasjonen m.m. underskrive.

**Retningslinjer for frivilligsentraler/nærmiljøsentraler**

1. Formål:

* Frivilligsentraler/nærmiljøsentraler (heretter kalt sentraler) skal være en lokalt forankret møteplass, åpen for alle som har lyst til å delta innen frivillig virksomhet.
* Sentralen skal utvikles av menneskene som er knyttet til sentralen.
* Sentralen skal være et kraftsenter og kontaktpunkt for mennesker, foreninger/lag og det offentlige.

1. Organisering:

Kulturdepartementet (KUD) har forvaltningsansvar for det statlige driftstilskuddet til sentralene.

* + 1. Vedtekter
* Sentralene skal ha vedtekter som regulerer formål, organisasjonsform og beslutningsstruktur.
* Innholdet i vedtektene skal regulere aktivitetene i sentralen.
* Sentralen skal samarbeide med lokale frivillige organisasjoner, lag/foreninger og det offentlige.

* + 1. Virksomhet
* Sentralen skal initiere, mobilisere og samordne frivillig aktivitet.
* Aktivitetene skal legges opp i tråd med lokale forutsetninger, behov og bidra til utvikling av sentralen.
* Aktivitetene skal være et tillegg til offentlig virksomhet.
* Det bør legges vekt på et samspill mellom frivillig og offentlig innsats på områder det er naturlig å samarbeide om.
* Sentralen eller de frivillige knyttet til sentralen kan ikke ta i mot betaling, utover godtgjørelse for direkte utlegg.

* + 1. Eiere
* Sentralen kan eies av en eller flere juridiske personer.
* Dersom flere juridiske personer oppretter en sentral kan det stiftes som en forening, et andelslag eller en stiftelse.
* Sentralen skal så sant det er mulig registreres i Enhetsregisteret i Brønnøysundregisteret. Sentraler organisert som stiftelser skal også registreres i Lotteri- og Stiftelsestilsynet.

1. Årsmøte

* I en sentral organisert som en stiftelse er det styret som er stiftelsens øverste organ, og det er stiftelsens vedtekter som kan fastsette at stiftelsen skal ha et årsmøte og hvem som kan møte der.
* I andre eierformer er årsmøtet sentralens øverste organ. (Dersom en kommune er eier kan kommunestyret eller et kommunalt utvalg settes som årsmøte.)
* Ordinært årsmøte avholdes en gang pr. år og innen 30. juni som er frist for rapport og søknad. Ekstraordinært årsmøte skal avholdes hvis det kreves av minst 1/3 av eier(ne) eller styret.
* På årsmøtet møter representanter for eier(ne) med tale- og stemmerett.
* Andre med tilknytning til sentralen kan møte med talerett.
* Årsmøtet foretar valg av styre, godkjenner sentralens budsjett og regnskap, samt fører kontroll med styret og sentralens drift. Det skal føres årsmøteprotokoll.

1. Styret

Kommunalt- og organisasjonseide:

* Styret er sentralens øverste organ mellom årsmøtene. Styret velges og får sin fullmakt fra årsmøtet.
* Styret skal ha et mandat fra eier som regulerer hvem som har regnskaps- og budsjettansvar, ansettelsesmyndighet, arbeidsgiver- og arbeidslederansvar.

Stiftelser:

* Dersom sentralen er organisert som en stiftelse, regulerer Lov om stiftelser ansvarsforholdet i organisasjonen.

Gjelder for alle eierformer:

* Innen 30.juni hvert år skal KUD ha tilsendt regnskap og rapport om den årlige aktiviteten. Ansvar for utarbeidelse og innsendelse av dette avklares i mandatet til styret.

1. Finansiering:
   * Søknad om statsmidler for kommende år sendes KUD innen 30. juni og skal inneholde målsetting og budsjett.
   * Rammene for tilskuddet fastsettes i statsbudsjettet.
   * Statstilskuddet skal brukes til å dekke deler av lønnskostnadene til daglig leder.
   * Maksimalt tilskudd forutsetter daglig leder ansatt i 100 % stilling og minimum 40 % lokal finansiering av driften.
   * Statstilskuddet skal ikke brukes til driftstøtte til organisasjoners ordinære aktivitet.
   * Såfremt regnskap og rapport ikke foreligger innen vedtatt frist, kan sentralen miste statstilskuddet for kommende år.

Vedtatt: 23.september 2005 (revidert 28.januar 2010)